Deltový sval

Deltový sval () je priečne pruhovaný sval, je špecifický svojim trojuholníkovitým tvarom, podoba sa gréckemu písmenu delta (Δ), od ktorého dostal aj svoj názov. V anatómii sa deltový sval rozdeľuje na 3 časti

 lopatková časť ()
 nadpažková časť ()
 kľúčková časť ()

Štúdia, ktorá skúmala 30 ramien odhalila priemernú hmotnosť deltového svalu 191,9 gramov, u ľudí v rozmedzí od 84 gramov do 366 gramov.

Štruktúra 
Deltový sval je plochý a veľký sval trojuholníkového tvaru, ktorý pokrýva ramenný kĺb spredu, zozadu a zboku. Nachádza sa medzi hrebeňom lopatky (spina scapulae), kľúčnou kosťou a nadpleckom lopatky (). Svojim zvinutím sa podobá na polovičný lievik, kde je umiestnený ramenný kĺb, ktorý určuje vyklenutie svalu. Vychádza z nadplecku lopatky (), ktorý je umiestnený nad stredom ramennej kosti, a tiež z dolného okraja hrebeňa lopatky. Svalové zväzky nadpažkovej časti prebiehajú priamo distálne a zväzky kľučkovej a lopatkovej časti sa stretávajú distálne a laterálne. Svalové vlákna všetkých troch častí sa zbiehajú a upínajú k ramennej kosti, pomocou hrubej a silnej šľachy v oblasti deltového výbežku ramennej kosti (). Sval vytvára okrúhly obrys ramena.

Inervácia 
Do deltového svalu vedie podramenný nerv, z nervového pletenca pre hornú končatinu . Koreňovú inervaciu má tento nerv v piatom a šiestom krčnom stavci (C5 a C6).

Krvenie 
Deltový sval je zásobovaný zadnou obkružujúcou tepnou ramennej kosti.

Funkcia 
Celý sval vyvoláva abdukciu ramena, konkrétne nadpažková časť spoločne s veľkým prsným svalom umožňuje hýbať ramenom v horizontálnom smere (upaženie), pri stiahnutí lopatkovej časti sa spôsobí zapaženie a sťahom svalových vlákien klúčkovej časti dôjde k predpaženiu.

Odkazy

Referencie

Externé odkazy 

Svaly hornej končatiny